lflage/wiki-talks huggingface dataset:
Sgwrs:Helynt Brewer Spinks

message: Oes na bwynt i'r "erthygl" hon? Ydi rhywun yn debyg o'i ehangu o gwbl? Anatiomaros 01:12, 7 Mawrth 2007‎
replies: text: Nid wyf wedi clywed am y pwnc hwn o'r blaen, ond chwilias y we ac mae rhai cyfeiriadau at yr helynt fel sbardun sefydliad Undeb y Gymraeg, ac mae'n debyg bod y band Tystion wedi enwi cân ar ôl y dyn, ond ni chefais hyd i unrhyw ddeunydd defnyddiol i ehangu'r erthygl. Awgrymaf cadw'r dudalen am y tro yn y gobaith bod mwy o wybodaeth gan eraill i'w hychwanegu. —Adda'r Yw (sgwrs · cyfraniadau) 21:15, 7 Mawrth 2007 (UTC)
replies: text: :Y broblem ydi nad oes yna ddim manylion (ar y we beth bynnag) am Brewer Spinks ei hun, mae'r cyfeiriadau at Brewer Spinks Ltd. Porius1 21:23, 7 Mawrth 2007
replies: text: ::Dyna roeddwn i'n amau. Mae'r achos / anghydfod yn un peth ond y dyn ei hun? Anatiomaros 21:30, 7 Mawrth 2007 (UTC)
replies: text: :::Dylem ni symud y dudalen i "Helynt Brewer Spinks Ltd." neu rywbeth tebyg felly: unrhyw awgrymiadau eraill am deitl? —Adda'r Yw (sgwrs · cyfraniadau) 21:32, 7 Mawrth 2007 (UTC)
replies: text: ::::Iawn gen fi. Anatiomaros 21:33, 7 Mawrth 2007 (UTC)
replies: text: :::::Dwi'n cywirio'r teitl. Rheolwr y ffatri oedd Spinks, yn gweithio i gwmni o Loegr. Gobeithio fod "Helyn Brewer Spinks" yn dderbyniol. Anatiomaros 18:32, 17 Rhagfyr 2007 (UTC)
thread_title:  Digon nodedig?
Sgwrs:Aoraki

message: Mae angen gwneud rhywbeth am y blwch gwybodaeth ar y tudalen 'ma. (e.e. "Drychiad" = 'uchder', mae'n debyg?!). Anatiomaros 22:32, 8 Mawrth 2007 (UTC)
Sgwrs:Cadair yr Eisteddfod Genedlaethol

message: Symud y cynnwys i Cadair yr Eisteddfod Genedlaethol‎ a throi hyn yn dudalen ail-gyfeirio? Anatiomaros 17:37, 11 Mawrth 2007 (UTC)
replies: text: Wedi ail-gyfeirio at Cadair yr Eisteddfod Genedlaethol. Mae cyflwyniad yr erthygl honno yn crybwyll deunydd yr erthygl hon yn barod. —Adam (sgwrs • cyfraniadau) 17:04, 26 Medi 2008 (UTC)
thread_title:  Symud 

message: Byddai llun o un o'r Cadeiriau yn cyfoethogi'r erthygl, yn arbennig gan bod cymaint o amrywiaeth arddull wedi bod. Mond llun blurred o gadair Hedd Wyn sydd yn y parth cyhoeddus o beth wela i.--Rhyswynne (sgwrs) 14:12, 13 Chwefror 2014 (UTC)
thread_title: Oes llun
Sgwrs Nodyn:Gwybodlen Iaith

message: Beth am newid 'Rheolir gan' i 'Asiantaeth iaith' / 'Corff gweinyddol' neu rywbeth tebyg? (Neu 'Asiantaeth iaith|Rheolir gan'?). Mae'n sefyll allan mewn coch ar hyn o bryd a dydi o ddim yn gwneud llawer o synnwyr. Anatiomaros 14:31, 14 Mawrth 2007 (UTC)
replies: text: Cytuno. Asiantaeth iaith sydd orau gen i ond dim ond o fymrym. Lloffiwr 22:18, 14 Mawrth 2007 (UTC)
Ia, mae'n anodd taro ar yr enw iawn gan fod y sefyllfa'n amrywio o wlad i wlad, mae'n siwr. Beth yw ein 'Bwrdd Iaith' bach ni, er enghraifft? O ran hynny efallai fod 'Bwrdd iaith' yn well? Anatiomaros 22:35, 14 Mawrth 2007 (UTC)

text: Rwyf yn eistedd fan hyn yn crafu mhen go iawn! Bwrdd Iaith yn taro'n iawn. Falle mai newid yr enw pan fydd cyd-destun y wlad yn galw yw'r peth gorau i wneud. Lloffiwr 23:13, 15 Mawrth 2007 (UTC)
replies: text: :Yn niffyg cynigion a hefyd am fy mod wedi cael llond bol o weld y ddolen goch "Rheolir gan" (!) dwi am newid hynny i Corff rheoli iaith er mwyn creu eginyn. Bydd yn ddigon hawdd newid yr enw yn nes ymlaen, ac yn wir efallai bydd creu'r eginyn yn ysgogi diddordeb? Anatiomaros 17:23, 4 Rhagfyr 2008 (UTC)

message: Mae'r term dosbarthiad genetig yn ymadrodd eithaf trwsgl. Beth am alw hwn yn 'achrestr ieithyddol'? Mae'n cyfleu beth sydd ei angen ac yn llai sych academaidd. Lloffiwr 18:52, 25 Mawrth 2007 (UTC)
replies: text: Wedi mentro newid i achrestr ieithyddol. Lloffiwr 21:49, 24 Mehefin 2007 (UTC)
thread_title:  Dosbarthiad genetig 

message: Mae'r gwybodlen hwn yn edrych yn ddigysgod iawn. Oes modd ailwampio fe (a gwybodlenni eraill) fel yr un sydd ar EN? -- Xxglennxx ★sgwrscyfraniadau★
replies: text: Dydy o ddim yn drawiadol iawn, mae'n sicr. Y broblem efo ailwampio gwybodlenni ydy'r geiriau; os ydy un o'r "paramedrau", e.e. 'Siaradwyr iaith gyntaf:' yn cael ei newid o gwbl bydd rhaid wneud yr un newid ar bob tudalen lle ceir y wybodlen (ugeiniau lawer!). Ond os medri di ychwanegu dipyn o liw a steil mae croeso i ti wneud hynny, wrth gwrs. Anatiomaros 21:30, 4 Mai 2010 (UTC)

text: ON Ar ôl gweld be dwedais yn yr adran uchod - am newid 'Rheolir gan'(!) - dyna pam wnes i ddim newid o: gormod o hasl! Mae gwir angen bot yma i wneud gwaith llafurus a diflas o'r fath.</S> Anatiomaros 21:33, 4 Mai 2010 (UTC)

text: (Ond mae 'na ffordd i osgoi hynny yn yr achos yma: gweler hyn). Anatiomaros 21:39, 4 Mai 2010 (UTC)
replies: text: :Bydda i'n meddwl am dipyn wedyn dod yn ôl. Un o'r pethau mwyaf "hyll" yw'r testun ei hun - dyw "Times New Roman" ddim yn foddhaol yn esthetaidd, dydy?! Ha. -- Xxglennxx ★sgwrscyfraniadau★ 21:46, 4 Mai 2010 (UTC)
replies: text: ::Mae'n iawn yn ei le, ond mae o braidd yn ddiflas o ddiddychymyg hefyd. Cofia dydy pob ffont ddim yn gweithio'n dda efo acenion hefyd - dyna unig fantais TNR efallai. Y peth gorau i'w wneud ydy arbrofi a gwirio'r effaith mae'n cael: digon hawdd dadwneud unrhyw newid. Anatiomaros 21:59, 4 Mai 2010 (UTC)
Bellach mae gennym Nodyn:Gwybodlen iaith sy'n hollol newydd ac yn edrych yn well - gweler Cymraeg am enghraifft. -- Xxglennxx (sgw. • cyf.) 21:56, 3 Ebrill 2011 (UTC)
thread_title:  Ailwampio
Sgwrs:Y Gwrthddiwygwyr Cymreig

message: A allwn ni gael nodyn o ffynonellau'r erthygl hon ar waelod yr erthygl? Lloffiwr 12:32, 25 Mawrth 2007 (UTC)
Roedd y cyfraniad gwreiddiol gan ddefnyddiwr di-enw. Wnes i ddiwygio'r testun yn sylweddol am ei fod yn cymryd safbwynt personol, pro-Gatholig. Dwi'n amau mai traethawd gan fyfyriwr prifysgol oedd y testun gwreiddiol. Hyd y gwelaf does dim byd ffeithiol anghywir yn y testun. Mae'n wybodaeth sydd ar gael mewn unrhyw lyfr safonol ar y cyfnod. Wedi dweud hynny mae angen mynd drosto eto. Mae'n darllen yn well rwan ond mae'n dal i fod yn ddidrefn braidd ac yn ailadroddus. Anatiomaros 15:33, 25 Mawrth 2007 (UTC)
replies: text: Mae'n swnio fel bod yr erthygl yn defnyddio llyfr Angharad Price Gwrthddiwygwyr Cymreig yr Eidal (Llên y llenor) 2005, ond does gen i ddim copi wrth law ar y funud. Rhion 15:46, 25 Mawrth 2007 (UTC)
replies: text: :Diolch am yr ymateb - wedi rhoi'r llyfr uchod mewn adran llyfryddiaeth yn hytrach nag adran ffynonellau am nawr. Mae'n wir bod rhywfaint o arddull bocs sebon yn dal i fod ar yr erthygl. Edrych ymlaen at weld beth ddaw ohoni:-) Lloffiwr 19:07, 25 Mawrth 2007 (UTC)

text: Dwi wedi ceisio ei diwygio unwaith eto, gan dorri allan cymaint â phosibl o'r "arddull bocs sebon" / POV Catholig, a'r darnau ail-adroddus. Dwi wedi creu trefn wici / paragraffio hefyd, ond ofnaf fod rhaid ailsgwennu rhannau'n sylweddol er mwyn gwneud hynny'n iawn! Anatiomaros 20:56, 3 Mehefin 2007 (UTC)
replies: text: :Diolch Lloffiwr 16:50, 6 Mehefin 2007 (UTC)

text: :Croeso. Anatiomaros 16:55, 6 Mehefin 2007 (UTC)
thread_title: Untitled
Sgwrs:Damcaniaeth Sapir-Whorf

message: #O ble y daw'r dyfyniad 'The fact of the matter is...'?
#Dwi ddim yn deall y ddadl yn yr adran 'Dadleuon yn erbyn yr Hypothesis Sapir-Whorf'. A all yr awdur ehangu'r adran yma? Hefyd Dadleuon yn erbyn Hypothesis Sapir-Whorf dylai'r pennawd fod.
#Rwyn credu bod angen ymhelaethu ar yr arbrofion sydd wedi eu cynnal yn y maes hwn.
#Beth yw ffynonellau'r erthygl hon?
Lloffiwr 12:53, 25 Mawrth 2007 (UTC)
replies: text: Dwi wedi dileu neu addasu llawer o ddarnau angwyddoniadurol yr erthygl. Roedd hi'n edrych fel traethawd yn hytrach nag erthygl. Doeddwn i ddim yn gweld perthnasedd y "dadleuon yn erbyn" a rhoddwyd. Mae yna ddeunydd diddorol yma, mae'n amlwg fod gan yr awdur ffynhonellau perthnasol. Gobeithio gwneith hi/o maddeu i mi am wneud newidiadau mor ddiddostyr, a bwrw ati i wella ac ehangu'r erthygl. Bydd y fersiwn blaenorol i'w weld yn hanes y tudalen os oes angen. Byswn i'n hoff iawn o wybod pwy yw Fasold, De Barnardi a Duranti!--Llygad Ebrill 23:22, 18 Ebrill 2007 (UTC)

message: Awgrymu symyd i Damcaniaeth Sapir-Whorf. --Llygad Ebrill 21:37, 18 Ebrill 2007 (UTC)
*Cytuno. Dwi'n gwybod dim byd o gwbl am y ddamcaniaeth ei hun. Cyfranwr anhysbys yw'r 'awdur' - oes goleuni yn yr erthygl Saesneg, tybed? Anatiomaros 22:00, 18 Ebrill 2007 (UTC)
thread_title: Teitl
Sgwrs:Ynysoedd Solomon

message: Diolch am greu'r erthygl, ond dwi'n meddwl fod 'Selyf' yn ddewis hen-ffasiwn ac anghyffredin ar gyfer yr enw. Mae'n wir fod 'Selyf' yn hen ffurf Gymraeg ddigon parchus am 'Solomon', ond prin fod llawer o bobl yn ei ddefnyddio heddiw (gan gynnwys y Beibl Cymraeg Newydd). Dwi wedi googlio am 'Ynysoedd Selyf' a dim ond tair enghraifft a ddaeth i fyny, i gyd o'r wiki Cymraeg. Ar y llaw arall mae 'na 815 enghraifft o 'Ynysoedd Solomon' ar y we. Dwi'n awgrymu ei newid i 'Solomon'. Anatiomaros 16:21, 3 Ebrill 2007 (UTC)
replies: text: Dwi wastad o blaid defnyddio enwau Cymraeg neu addasu nhw i enwau lleoedd (nes i wneud yn siŵr bod ieithoedd eraill yn defnyddio fersiynau nhw ar "Solomon" am yr ynysoedd cyn defnyddio "Selyf"), hyd yn oed os ydyn nhw yn ffurfiau hynafol, ond byddai'n symud y dudalen gan fydd dim ond ychydig o bobl - os unrhywun - yn chwilio am neu adnabod "Ynysoedd Selyf". —Adda'r Yw (sgwrs · cyfraniadau) 19:55, 4 Ebrill 2007 (UTC)
replies: text: :Mae 'Selyf' yn enw hyfryd ond meddwl am y defnydd mwyaf cyffredin o'r enw oeddwn i. Piti mewn ffordd, ond dyna fo... Anatiomaros
thread_title:  Enw Cymraeg
Sgwrs:Ffederasiwn Rwsia

message: Should this be moved to Rwsia? Paul-L 09:42, 21 Ebrill 2007 (UTC)
replies: text: There's a strong argument for doing so. Most of the other wikis have 'Rwsia' alone and wikipedia naming guidelines suggest using the most common and familiar form. The only objection is that the Federation is more than the historical Russia and includes states and territories that are autonomous, some of them with historical claims to national status. On the whole though I think Rwsia is preferable (there's a re-direct to sort out as well). Anatiomaros 14:44, 21 Ebrill 2007 (UTC)
replies: text: :Yes, Rwsia is the short form; I don't know why the article was titled  with the long name. Anyone else agree with moving the page? Paul-L 11:11, 22 Ebrill 2007 (UTC)
replies: text: ::No, yn fy marn bach i. Mae yna anfanteision i newid y teitl, gan fod yna genedloedd gyda'u hieithoedd a'u diwylliannau eu hunain (e.e. Chechnya, sawl rhan o Siberia) o fewn y Ffederasiwn. Tydi Siberia ddim yn ran o'r Rwsia daearyddol/hanesyddol chwaith. Mantais yr enw 'Ffederasiwn Rwsia' yw ei fod yn cyfleu'n glir mai gwladwriaeth, ac nid cenedl sydd dan sylw. Gallai galw'r holl diriogaeth yn 'Rwsia' roi'r argraff mae un cenedl ydyw. Fel cymro, tydw i ddim yn hoff o bobl yn fy nghalw i'n brydeiniwr, ac mae'n debyg fe fyddai ymateb pobl o genedloedd lleiafrifol Rwsia'n teimlo rhywbeth tebyg am gael eu calw'n Rwsiaid (os Rwsia yw'r gwlad, mae'n dilyn mai Rwsiaid yw'r bobl). Bysech chi ddim yn symyd yn symud yr erthygl ar y Deyrnas Unedig i Brydain neu Lloegr gobeithio? Mi wn fod y teitl presennol mymryn yn hirwyntog, ond mae'r gair Rwsia ar frig y tudalen ac yn ailgyfeirio yma yn barod.--Llygad Ebrill 17:32, 22 Ebrill 2007 (UTC)
replies: text: :::Dwi'n gweld y ddadl ac yn cydymdeimlo, wrth gwrs. Efallai yr ateb gorau ydyw cael erthygl am y ffederasiwn fel gwladwriaeth gyfoes ac un arall am Rwsia fel endid hanesyddol. Mae 'Rwsia' yn haeddu erthygl dan yr enw hwnnw 'run fath ag y mae Chechnya a rhannau eraill o'r ffederasiwn bresennol hefyd. (Mae hynny'n golygu lot iawn o waith i griw bach fel ni, ond cwestiwn arall 'di hynny). Anatiomaros 21:33, 22 Ebrill 2007 (UTC)
replies: text: ::::Roedden i wedi synnu tipyn bod gan y Wikipedia Saesneg dwy erthygl (un wleidyddol, un ddiwylliannol/hanesyddol/daearyddol) ar gyfer rhai gwledydd, e.e. Tsieina, Awstralia, nifer o erthyglau ar derminoleg Ynysoedd Prydain, ond dim ond un erthygl ar gyfer Rwsia. Dwi'n cytuno'n llwyr bod Rwsia yn ffederasiwn o nifer o genhedloedd ac dwi o blaid cadw Ffederasiwn Rwsia ar gyfer y wladwriaeth bresennol, ac ysgrifennu erthygl ar y genedl orllewinol, Ewropeaidd ar Rwsia.  —Adda'r Yw (sgwrs · cyfraniadau) 22:13, 22 Ebrill 2007 (UTC)
thread_title:  Enw'r erthygl
Sgwrs:Blwyddyn galactig

message: Yn ôl rheolau gramadeg dylai 'galactig' gymryd Treiglad Meddal yma, ond mae 'Blwyddyn alactig' yn edrych yn od iawn imi. Does gennyf ddim enghraifft o'r enw yn Gymraeg wrth law (Saesneg: 'Galactic year'). Anatiomaros 19:08, 21 Ebrill 2007 (UTC)
replies: text: Digon teg – dyw "gêm" neu "grŵp" byth yn cymryd treiglad meddal. —Adam (sgwrs • cyfraniadau) 19:39, 21 Ebrill 2007 (UTC)
thread_title:  Treiglo?
Sgwrs:Cynllunio trefol

message: Oes 'na unrhyw un sy'n medru deall yr erthygl hon/ei chyfieithu i Gymraeg?! Anatiomaros 22:58, 21 Ebrill 2007 (UTC)
replies: text: Dwi newydd ddod ar draws hyn eto, ar hap, ar ôl taro ar ei chwaer "erthygl" Cynllunio. Mae'r ddwy erthygl fel ei gilydd yn annealladwy bron. Be wnawn ni efo nhw? Efallai ei bod yn haws sgrapio'r rhan fwyaf o'r testun a chychwyn o'r newydd achos mae ceisio canfod ystyr y druth yn rhoi cur yn y pen i ddyn! Oes gan rywun fwy o amser, diddordeb ac amynedd na fi i wneud hynny? Anatiomaros 22:23, 27 Awst 2008 (UTC)
thread_title:  Angen cyfieithydd?
Sgwrs:Ynys Catrin

message: Dydwi ddim yn gwybod i sicrwydd mai 'Ynys Catrin' yw'r enw Cymraeg. 'St. Catherine's Island' yw'r enw Saesneg arni. Nid yw'n arferol cynnwys y gair 'Sant' yn enwau ynysoedd (cf. Ynys Seiriol, Ynys Dewi). Oes rhywun yn gwybod os dyma yw'r enw iawn? Anatiomaros 22:07, 23 Ebrill 2007 (UTC)
thread_title: Untitled
Sgwrs:Siôn Aubrey Roberts

message: Anodd gen i gredu mai 1981 oedd ei flwyddyn geni. Golyga hyn mai dim ond 12 oed oedd o pan gafodd ei ddedfrydu i garchar ym 1993!
replies: text: Pwynt da, nai' holi rhywn sy'n ei adnabod!--Ben Bore 09:11, 26 Ebrill 2007 (UTC)
replies: text: :Yn ôl yr erthygl yma ar y BBC, roedd yn 21 oed pan gafodd ei garcharu, felly os ydi fy syms yn gywir, yna cafodd ei eni yn 1972. --Ben Bore 10:15, 5 Hydref 2007 (UTC)
Dylai bod cysyllt i Meibion Glyndŵr rhywle yn yr erthygl, on'd ydy?  Mh96 14:17, 12 Mawrth 2008 (UTC)

text: Mae 'na rwan. Gellid ychwanegu llawer mwy am y cefndir a'r achos hefyd. Anatiomaros 17:14, 12 Mawrth 2008 (UTC)
replies: text: : Heb eisiau bod yn ddadleuol, ond oes modd ychwanegu ffynhonellau dibynadwy i'r erthygl hon. Mae ambell frawddeg fel "Roedd ymgais flaenorol i fframio'r actor adnabyddus Bryn Fôn a'i bartner Anna Williams, yr actor ac ysgrifennwr Mei Jones, a'r actor Dyfed Thomas yn aros yng nghof y cyhoedd." yn ymylu ar fod yn enllibus. Os oedd Heddlu Gogledd Cymru neu unrhyw un arall wedi ceisio fframio rhywun, mae'n well gwneud yn siwr fod y dystiolaeth ar gael i brofi hynny cyn ei gyhoeddi mewn gwyddoniadur fel hyn... Pwyll 19:42, 11 Hydref 2010 (UTC)
replies: text: ::Dwi wedi aileirio'r darn am Bryn Fôn a'i wraig a Mei Jones a rhoi ffynhonnell. Rwyt ti'n iawn fod angen ffynhonnell am y ffaith fod nifer yng Nghymru yn meddwl fod y dystiolaeth yn ffug, h.y. fod pobl yn meddwl fod yr heddlu a Special Branch yn barod i chwarae castiau budr er mwyn cael "canlyniad" ar ôl methu dal neb am flynyddoedd. Dwi'n cofio'r adeg, ac mae'n wir. Dyna oedd barn nifer o bobl, a dim rhyfedd. Rhaid cofio fod yr "awdurdodau" wedi arestio tua dau gant o bobl ar un adeg ac wedi gorfod rhyddhau pob un ohonynt wedyn oherwydd diffyg tystiolaeth. Roedd hyn wedi creu awyrgylch o ofn a drwgdybiaeth. Y broblem ydy cael y ffynonellau. Mae'n syndod (neu ydy o?) cyn lleied sydd ar y we am hyn. Er fy mod wedi ailaeirio'r darn am Bryn Fôn, "fframio" oedd hynny, sef plannu tystiolaeth ffug a'i arestio. Mewn gwyddoniadur fodd bynnag mae angen cael dyfyniad o rywun yn deud hynny yn lle ei ddeud yn blaen, dyna'r broblem. Anatiomaros 21:54, 11 Hydref 2010 (UTC)
thread_title: Untitled
Sgwrs:Rhestr ysgolion uwchradd yng Nghymru

message: Mae dau ddyddiad sefydlu hen iawn i gael yn y tabl ar gyfer ysgolion cyfun. Os am gofnodi dyddiad sefydlu o gwbl yna, yn fy marn i, dylem gofnodi dyddiad sefydlu'r ysgol ar ei ffurf bresennol. Os oes hanes hir i'r ysgol, cyn ei ffurf bresennol, yna gellir sôn am hynny yn yr erthygl ar yr ysgol. Lloffiwr 12:27, 5 Mai 2007 (UTC)
replies: text: Mae dyddiad sefydlu gwreiddiol fel arfer yn ddyddiant pendant ac yn ddyddiad fuasai'n cael ei hadnabod gan gan y sawl sydd â chysylltiad. Mae dyddiad aildrefnu ffurf yn fwy amwys, a chyda llai o arwyddocâd yn y tymor hir.  Er enghraifft yn achos Ysgol Friars, Bangor mae'r dyddiad 1557 yn rhan o'r arfbais hyd heddiw, a'r 450fed pen-blwydd newydd ei ddathlu. Ond ers pryd mae dyddio'r ffurf bresennol - 1971 (aildrefnu cyfun), 1978 (gwahanu Ysgol Tryfan), neu 1999 (uno safle)? A phwy fydd yn malio cofio rhain mewn blynydoedd i ddod? Rwyf o'r farn mai'r dyddiad gwreiddiol sydd bwysicaf - ond cytunaf mai yn yr erthygl am yr ysgol mae eisiau sôn amdanynt fwyaf, efallai dileu'r colofn yma. D22 07:35, 27 Mai 2007 (UTC)
replies: text: :Mae'r pwnc dyddiadau sefydlu yn ymddangos yn un fwyfwy dyrys! Dileu'r golofn dyddiad sefydlu amdani 'te! Lloffiwr 10:24, 27 Mai 2007 (UTC)
Maddeuwch i mi rwyf wedi gwneud cawl wrth geisio dileu ysgolion Sir Gaerfyrddin a'u rhoi yn unffurf a gweddill y ddalen drwy hepgor Sir.Rwyf am geisio cywiro'r camgymeriad, ond os wyf wedi anghofio rhywbeth gofynnaf am faddeuant Dyfrig 23:06, 16 Gorffennaf 2007 (UTC)

text: Diolch am ddadwneud y camgymeriad Dyfrig 23:17, 16 Gorffennaf 2007 (UTC)
thread_title: Dyddiadau sefydlu
Sgwrs:Bahrain

message: Yn ôl Geiriadur yr Academi, swltaniaeth(au) (hon) yw'r enw Cymraeg am sultanate. Er bod y nodyn yn dweud bod y gair yma yn yr erthygl dwi ddim yn ei weld! Lloffiwr 20:27, 9 Mai 2007 (UTC)
replies: text: It seems I put it on the wrong page, it should have gone on Oman. Paul-L 20:30, 9 Mai 2007 (UTC)

message: Dw i'n awgrymu i chi ddefnyddio "ḥ" i drawslythrennu'r ح: Mamlakat al-Baḥrayn. Llythyren arall, ه, yw "h" cyffredinol. 
replies: text: Dydw i ddim wedi medru darganfod y defnydd o ح yn yr ieithoedd Ewroeaidd eraill ac nid yw yn llythyren yn yr wyddor Gymraeg, felly dylid derbyn y lythyren agosaf: naill ai 'h' neu 'j', dw i'n meddwl. Yn bwysicach: beth yw sillafiad Geiriadur yr Academi? nid yw ynddo. Yr ail linyn mesur sydd gennym ydy'r sillafiad ffonetig, a 'h' yw honno hyd y gwn i. Llywelyn2000 (sgwrs) 08:12, 11 Rhagfyr 2016 (UTC)
Diolch am eich gwaith. Doeddwn i ddim yn awgrymu newid yr enw Cymraeg, dim ond newid lle roedd yr enw Arabeg wedi cael ei sgwennu mewn llythyrenau lladin - fel rydych chi wedi'i wneud erbyn hyn. --Money money tickle parsnip (sgwrs) 02:48, 13 Rhagfyr 2016 (UTC)
thread_title:  ح
Sgwrs:Oman

message: Yn ôl Geiriadur yr Academi, swltaniaeth(au) (hon) yw'r enw Cymraeg am sultanate. Er bod y nodyn yn dweud bod y gair yma yn yr erthygl dwi ddim yn ei weld! Lloffiwr 20:27, 9 Mai 2007 (UTC)
replies: text: It seems I put it on the wrong page, it should have gone on Oman. Paul-L 20:30, 9 Mai 2007 (UTC)

message: Mae Geiriadur yr Academi yn cynnig emblem (b.) am emblem (Saesneg) yn ogystal ag arwyddlun. Dylai'r termau 'emblem genedlaethol' neu 'arwyddlun cenedlaethol' wneud y tro yn iawn. Lloffiwr 22:19, 10 Mai 2007 (UTC)
replies: text: Diolch yn fawr for the translations, Paul-L 14:43, 11 Mai 2007 (UTC)
thread_title:  emblem cenedlaethol
Sgwrs:Rhodri Morgan

message: Dwi ddim yn siŵr beth oedd y cwestiwn ar High Hopes, ond rhywbeth am cannabis oedd e. Sai'n cofio union jôc Morgan chwaith, roedd o rywbeth fel hyn:
There was a fire in the Rhondda, and three fire engines were sent out: one from Pontypridd, one from Treorchy and one from Cardiff. The one from Cardiff arrived and it was being driven by a black fellow. A bloke asked where are you from and he said "Kingston, Jamaica" and he said "Blimey, you're quick, Pontypridd haven't got here yet!"
Ro'n i methu ffeindio fe ar y wefan. —Adam (sgwrs • cyfraniadau) 00:39, 20 Mai 2007 (UTC)
thread_title: "Morgan yn llygad y cyhoedd, dychan a diwylliant poblogaidd"

message: Pleidlais o ddiffyg hyder a ddefnyddir gan y BBC, ac mae'n safonol erbyn hyn, dwi'n meddwl, felly os nad oes neb yn erbyn, mi wna i safoni iddo, a dileu'r tag bathu termau. Dylid sylwi wrth gwrs taw'r un peth (yn fwy neu lai) yw pleidlais o ddiffyg hyder ('vote of no confidence') a pleidlais o hyder ('vote of confidence'), ond mae'r ail yn haws ei ddefnyddio. Daffy 23:06, 13 Medi 2007 (UTC)
replies: text: Dwi wedi tynnu'r tag "bathu termau." Mae Daffy'n iawn, diffyg hyder yw'r term safonol. Anatiomaros 16:43, 20 Medi 2007 (UTC)
thread_title: Pleidlais o ddiffyg hyder
Sgwrs:Rhyfel y Falklands

message: Beth yw'r rheswm cael yr erthygl dan y teitl yma? Heb glywed neb yng Ngymru yn galw'r rhyfel yn hwn. Ar ol gweld beth oedd yn yr erthygl cyn i fi ei newid, rwy'n credu fod gan rhywun agenda gwrth-Brydeinig. Dylai fod ar Rhyfel y Falklands, neu Rhyfel y Ffalclands os mae 'na sillafiad Cymraeg. Bnynms 22:46, 14 Mai 2007 (UTC)
replies: text: Ar dudalen sgwrs yr erthygl dylid trafod rhywbeth fel hyn dwi'n meddwl. Hyd ag wn i, mae siaradwyr Cymraeg Patagonia yn cyfeirio at yr ynysoedd fel y Malvinas, felly mae 'na rhywbeth i'w ddweud o blaid "Falklands" a "Malvinas" - a bendant mae isio cadw'r ddau enw ar frig y tudalen. Mae "Ffalclands" yn edrych yn anaturiol braidd, a tydi o ddim yn ymddangos yn nunlle ar y we, dylsen ni ddim defnyddio'r ffurf yma dwi'm yn meddwl. --Llygad Ebrill 14:01, 15 Mai 2007 (UTC)
replies: text: :Pwynt da, roeddwn i heb feddwl am y siaradwyr yn yr Ariannin. Am "Ffalclands", dyna'r sillafiad yn y categoriai. Bnynms 19:50, 15 Mai 2007 (UTC)
Copi o'r paragraff ar Wicipedia:Tudalennau amheus yw'r uchod. Lloffiwr 20:45, 20 Mai 2007 (UTC)
replies: text: ::Byddai'n well gen i weld y teitl 'Rhyfel y Falklands' fy hunan am mae hwnnw yw teitl swyddogol yr ynysoedd, a'r enw Malvinas yn cael ei enwi yn y frawddeg gyntaf. Petai brodorion wedi bod ar yr ynysoedd cyn dyfodiad yr Ewropeaid yna byddai dadl go dda i ddewis enw brodorol yr ynysoedd. Ond nid felly y mae hi - yn hytrach ymgecru rhwng gwladwriaethau sydd yma. Y mae cwestiwn POV yma hefyd - rhaid holi a yw'r erthygl yn gamarweiniol am nad oes digon o gefndir y rhyfel yn cael ei roi. Rwyn cofio cael fy nghythruddo ar y pryd gan y rhai a fynnent drafod hanes y peth er mwyn cyfiawnhau eu safbwynt gwleidyddol. Mae'r ddwy frawddeg o gefndir sydd fan hyn yn rhoi'r cefndir hanesyddol yn hytrach na'r cefndir politicaidd cyfoes i'r rhyfel. Dwi ddim yn gwybod digon am y rhyfel i ysgrifennu ar y pwnc ond fe fyddwn yn hoffi gweld rhywfaint am y sefyllfa boliticaidd yn yr Ariannin a Phrydain, cyn, yn ystod ac wedi'r rhyfel.

text: ::Nid wyf wedi gweld y sillafiad Ffalclands yn unman cyn hyn!  Lloffiwr 21:09, 20 Mai 2007 (UTC)
thread_title:  "[[Rhyfel y Malvinas]]" 

message: "Roedd Rhyfel y Falklands yn unigryw am fod Cymry Cymraeg wedi ymladd yn erbyn ei gilydd, Cymry Cymraeg o Gymru yn erbyn Cymry Cymraeg Y Wladfa."
A yw siaradwyr Cymraeg y Wladfa yn ystyried eu hunain yn "Gymry"? —Adam (sgwrs • cyfraniadau) 05:28, 23 Chwefror 2012 (UTC)
replies: text: :Nac ydyn! Archentwyr! Llywelyn2000 07:32, 23 Chwefror 2012 (UTC)
thread_title:  Cymry v Cymry?